
Z A P I S N I K
od 15. srpnja 2026. 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom trgovačkim društvom PINKMAN društvo s ograničenom odgovornošću za usluge marketinga, Rijeka, Andrije Medulića 6, OIB: 68702327558.


OD SUDA PRISUTNI:
Daniela Korlević, sutkinja
Dajana Jurković, zapisničar


Početak u 09:35 

Utvrđuje se da su na današnje ročište pristupili:
[bookmark: _Hlk226528963]Za predlagatelja: nitko, dostava poziva uredno iskazana    
Za dužnika: pun. Petar Banić, odvj. iz Rijeke, punomoć u spisu    
Za FINA: nitko, dostava poziva uredno iskazana  

Utvrđuje se da spisu prileži podnesak predlagatelja od 2. srpnja 2026. prema kojem dužnik na dan 2. srpnja 2026. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 156 dana u ukupnom iznosu od 20.678,91 EUR.

Utvrđuje se da je privremeni stečajni upravitelj po nalogu suda od 1. lipnja 2026. podnio pisano izvješće koje je objavljeno na mrežnoj stranici e – Oglasnoj ploči suda 9. srpnja 2026.

[bookmark: _Hlk231370714]	Privremeni stečajni upravitelj je prema podacima Centra za vozila Hrvatske od 2.  lipnja 2026. evidentiran kao vlasnik motornih vozila:
	 BMW Serija 3 
· godina proizvodnje: 2011., 
· broj šasije: WBAUY71070A989116, 
· registarska oznaka: RI4998H, 
· evidentirana mjera ograničenog raspolaganja – ovrha od 11.05.2016. 

Mercedes-Benz Vito Tourer 116 CDI 
· godina proizvodnje: 2017., 
· broj šasije: WDF44770513392401, 
· registarska oznaka: RI5188K, 
· mjera ograničenog raspolaganja – ovrha od 13.05.2026. 
Privremeni stečajni upravitelj je utvrdio da dužnik ima dva zaposlenika.

Prema uvjerenju Državne geodetske uprave od 05. lipnja 2026. proizlazi da dužnik nije evidentiran kao vlasnik odnosno nositelj prava na nekretninama u Republici Hrvatskoj. 

	Privremeni stečajni upravitelj je u prethodnom postupku utvrdio da imovina dužnika nije dostatna za namirenje troškova stečajnog postupka, niti postoje okolnosti koje bi upućivale na mogućnost njihova namirenja tijekom postupka. 

	Stečajni upravitelj predlaže donošenje rješenja o otvaranju i zaključenju stečajnog postupka.

Prema izračunu privremenog stečajnog upravitelja, predvidivi troškovi stečajnog postupka iznose ukupno 1.937,00 EUR, a odnose se na:
· ishođenje i održavanje digitalnih certifikata u iznosu od 57,00 EUR 
· bankovne naknade u iznosu od 80,00 EUR 
· knjigovodstvene usluge u iznosu od 800,00 EUR 
· nagradu za rad stečajnom upravitelju u bruto iznosu od 1.000,00 EUR. 

Utvrđuje se da prema Očevidniku neizvršenih osnova za plaćanje na dan 15. srpnja 2026. dužnik ima neizvršene osnove za plaćanje u ukupnom iznosu od 20.716,91 EUR u razdoblju dužem od 60 dana, zbog čega kod dužnika nije otklonjen stečajni razlog nesposobnost za plaćanje.

	Utvrđuje se da u spisu prileži podnesak zastupnika dužnika po zakonu od 13. srpnja 2026. u kojem ista predlaže odgodu ročišta. Naime, zastupnica dužnika po zakonu prije svega iskazuje namjeru da dužnik nastavi s poslovanjem.
Zastupnica dužnika po zakonu je na žalost, osobno tek nedavno doznala za postupak u tijeku i egzistiranje duga, obzirom je ona sama državljankom Kraljevine Nizozemske, a u pogledu pomoći u poslovanju trgovačkog društva PINKMAN d.o.o. ona osobno, kao i jedini član društva, oslonili su se na osobe s kojima u ovom trenutku ne mogu stupiti u kontakt.

Utvrđuje se da spisu prileži podnesak privremenog stečajnog upravitelja u kojem ostaje u cijelosti kod svojeg izvješća i prijedloga.


Sudac donosi
r j e š e n j e 

Prihvaća se prijedlog zastupnika dužnika po zakonu, te se današnje ročište odgađa, a slijedeće zakazuje za 

1. listopada 2026. u 09:00 
   kod Trgovačkog suda u Rijeci 

I. kat, sudnica broj 2

što prisutni pun. zastupnika dužnika po zakonu prima na znanje i smatra se uredno pozvanim, a objavom ovog poziva na mrežnoj stranici e-Oglasne ploče pozivaju se predlagatelj i privremeni stečajni upravitelj.

Dovršeno u 9:50

 	  	                                    Sutkinja             	 Zastupnik dužnika po zakonu p.p.




				              Zapisničar 	          	  

